Un singur jucător al ,,juveților” a prins 11-ideal în viziunea LPF. Brazilianul Raul Silva a marcat unul dintre golurile Universității Craiova în succesul din runda a opta, cu FCSB, 2-0. Alb-albaștrii s-au impus în Bănie împotriva campionilor.
Iată cum arată echipa ideală a etapei a 8-a din play-off şi play-out:
PORTAR
Jesus Fernandez (FC Voluntari) – A avut trei intervenţii ireale, care ar putea fi decisive în atingerea obiectivului de către ilfoveni.
FUNDAŞI
Romario Benzar (FC Botoșani) – În ciuda unei accidentări oribile suferite în partida cu Dinamo, a rămas același om de bază al echipei sale.
Denis Ciobotariu (Sepsi OSK Sf. Gheorghe) – Impecabil tot meciul, atât la intervențiile directe cât și la dublaj.
Raul Silva (Universitatea Craiova) – Și-a asigurat poarta cu o evoluție sigură pe toată durata partidei. În plus, este omul care a deschis scorul.
Andres Dumitrescu (Sepsi OSK Sf. Gheorghe) – Cel mai bun meci de când s-a întors în SuperLigă!
MIJLOCAŞI
Marius Ştefănescu (Sepsi OSK Sf. Gheorghe) – A contribuit la succesul echipei sale cu două pase decisive. Are un sezon de formidabil, cu 20 de contribuţii ofensive (12 goluri, 5 pase decisive, 3 penalty-uri scoase).
Karlo Muhar (CFR 1907 Cluj) – A repetat prestația extraordinară din partida cu Sepsi OSK.
Rareș Pop (UTA Arad) – A marcat un gol și a avut o prestație apludată în picioare de suporterii arădeni, la ultimul său meci pentru echipa care l-a format.
Ahmed Bani (Dinamo) – A fost cel mai bun de pe teren dintr-un meci de-a dreptul spectaculos! A marcat un gol şi a oferit o pasă decisivă.
ATACANŢI
Pavol Safranko (Sepsi OSK Sf. Gheorghe) – Eroul meciului cu Farul, partidă în care a înscris de trei ori, ajungând la 30 de goluri marcate în 133 de prezenţe în SuperLigă.
Philip Otele (CFR 1907 Cluj) – Cel mai bun de pe teren: două goluri și pasă decisivă.
ANTRENORUL ETAPEI
Bernd Storck (Sepsi OSK Sf. Gheorghe – FOTO) – În ciuda problemelor de lot, a pregătit excelent duelul cu constănţenii, iar la final s-a bucurat de un succes categoric.
Etapa a 9-a din play-off-ul și play-out-ul SuperLigii începe la data de 10 mai, cu duelul dintre Sepsi Sfântu Gheorghe și Rapid, de la ora 20:00. Runda se va încheia pe 13 mai cu un alt mai meci din play-off, Farul Constanța – Universitatea Craiova, de la ora 20:30. Toate meciurile din play-out se vor disputa în aceeași zi, duminică, 12 mai, de la aceeași oră, 21:30.
Programul etapei
Vineri, 10 mai
Ora 20:00 Sepsi OSK Sf. Gheorghe – FC Rapid 1923
Sâmbătă, 11 mai
Ora 20:30 FCSB – CFR 1907 Cluj
Duminică, 12 mai
Ora 21:30 Oțelul Galați – FC Botoșani
Ora 21:30 Politehnica Iași – Petrolul Ploiești
Ora 21:30 FC U Craiova 1948 – FC Hermannstadt
Ora 21:30 Dinamo București – UTA Arad
Ora 21:30 FC Voluntari – Universitatea Cluj
Luni, 13 mai
Ora 20:30 Farul Constanța – Universitatea Craiova
Cătălin Pasăre